LAZDIJŲ RAJONO SAVIVALDYBĖS TARYBA

SPRENDIMAS

DĖL SMURTO ARTIMOJE APLINKOJE PREVENCIJOS IR PAGALBOS TEIKIMO NUKENTĖJUSIEMS ASMENIMS LAZDIJŲ RAJONO SAVIVALDYBĖJE
2021–2023 METŲ VEIKLŲ PLANO PATVIRTINIMO

2021 m. lapkričio 26 d. Nr. 5TS-920

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos apsaugos nuo smurto artimoje aplinkoje įstatymo 4 straipsniu ir Lazdijų rajono savivaldybės 2021–2023 metų strateginio veiklos plano, patvirtinto Lazdijų rajono savivaldybės tarybos 2021 m. vasario 12 d. sprendimu Nr. 5TS-638 „Dėl Lazdijų rajono savivaldybės 2021–2023 metų strateginio veiklos plano patvirtinimo“, IV dalies „Lazdijų rajono savivaldybės veiklos programos“ Lazdijų rajono savivaldybės funkcijų vykdymo ir veiklos tobulinimo programos 1 tikslo „Efektyviai, ekonomiškai ir rezultatyviai vykdyti savivaldybės funkcijas, taikant pažangius valdymo principus“, 1.4 uždavinio „Vykdyti lygių galimybių, vyrų ir moterų lygių galimybių bei smurto artimoje aplinkoje prevencijai skirtas priemones“ 1.4.2 priemone „Vykdyti ir koordinuoti smurto artimoje aplinkoje prevencijos ir pagalbos teikimo nukentėjusiems asmenims Lazdijų rajono savivaldybėje veiksmų planą“, Lazdijų rajono savivaldybės taryba n u s p r e n d ž i a:

Patvirtinti Smurto artimoje aplinkoje prevencijos ir pagalbos teikimo nukentėjusiems asmenims Lazdijų rajono savivaldybėje 2021–2023 metų veiklų planą (pridedama).

Savivaldybės merė	Ausma Miškinienė

PATVIRTINTA

Lazdijų rajono savivaldybės tarybos

2021 m. lapkričio 26 d. sprendimu Nr. 5TS-920

SMURTO ARTIMOJE APLINKOJE PREVENCIJOS IR PAGALBOS TEIKIMO NUKENTĖJUSIEMS ASMENIMS LAZDIJŲ RAJONO SAVIVALDYBĖJE 2021–2023 METŲ VEIKLŲ PLANAS

Įsigaliojus Lietuvos Respublikos apsaugos nuo smurto artimoje aplinkoje įstatymui, pastebima, kad baudžiamosios atsakomybės taikymas ne visada sustabdo smurtinius veiksmus. Policija teigia, kad smurto artimoje aplinkoje atvejai ir saugumo šeimoje klausimai išlieka itin aktualūs. Vienas iš probleminių klausimų – alkoholio vartojimas. Priežastinis ryšys tarp alkoholio vartojimo ir smurto nėra vienareikšmiškas. Girti suaugę asmenys žaloja ne tik savo sutuoktinius, bendrai gyvenančius suaugusius asmenis, bet ir vaikus. Jokie įstatymai nesustabdo nei girtuokliaujančių, nei smurtaujančių asmenų. Turime imtis visų įmanomų priemonių, kad kiekvienas potencialus smurtautojas susimąstytų dėl smurtinio elgesio neigiamų pasekmių, kurios skaudžiai atsiliepia ne tik konkrečiam nukentėjusiam asmeniui, bet daro didžiulę žalą tokioje aplinkoje augantiems vaikams. Vaikai taip pat tampa smurto aukomis, o augdami smurtaujančiose šeimose, pradeda galvoti, kad smurtas yra natūralus veiksmas tikslui pasiekti. Smurto artimoje aplinkoje padarinius jaučia tiek smurtą patiriantys asmenys ir jų šeimos nariai, tiek kiti visuomenės nariai. Svarbu, kad smurtą artimoje aplinkoje visuomenė geriau atpažintų, gautų daugiau informacijos apie smurto artimoje aplinkoje žalą, prevenciją, pagalbą jį patyrusiems, bausmes už jo naudojimą, taip pat smurtinio elgesio keitimą ir taptų jam nepakanti. Nusikalstamos veikos dažnai būna slepiamos, pašaliniams asmenims nepastebimos. Todėl sunku nustatyti tikrąjį su juo susijusių nusikalstamų veikų mastą. Smurtą patyręs asmuo dažniausiai kreipiasi pagalbos tik po keleto smurto atvejų. Manoma, kad vaikystėje patirtas ar matytas smurtas gali didinti suaugusių asmenų pažeidžiamumą smurto požiūriu. Taigi svarbu kuo anksčiau pastebėti smurtinį elgesį, užkirsti jam kelią ir ugdyti tarpusavio santykius, pagrįstus nuostata, kad smurtas nepriimtinas jokiomis aplinkybėmis.

Smurto artimoje aplinkoje mastą rodo statistinė informacija. Kaip skelbia Policijos departamentas prie Lietuvos Respublikos vidaus reikalų ministerijos, 2020 metais užregistruota 482 iškvietimų dėl smurto artimoje aplinkoje, pradėta daugiau nei 98 ikiteisminiai tyrimai.

2021 metais per pirmą pusmetį metais užregistruota 195 iškvietimai dėl smurto artimoje aplinkoje, pradėta daugiau nei 17 ikiteisminių tyrimų.

Smurto artimoje aplinkoje prevencijos ir pagalbos teikimo nukentėjusiems asmenims Lazdijų rajono savivaldybėje 2021–2023 metų veiklų plano paskirtis – užtikrinti smurto artimoje aplinkoje prevenciją ir pagalbos smurtą artimoje aplinkoje patyrusiems asmenims teikimą Lazdijų rajono savivaldybėje.

Veiklų plano tikslas – mažinti smurto artimoje aplinkoje apraiškas, supažindinti visuomenę ir specialistus su smurto artimoje aplinkoje prevencija. Teikti kompleksinę pagalbą smurtą patyrusiems asmenims.

Veiklų plano uždaviniai: 1) šviesti visuomenę smurto artimoje aplinkoje prevencijos klausimais, suteikti teisinę bei socialinę informaciją, 2) kelti specialistų kvalifikaciją, 3) gerinti paslaugų kokybę, prieinamumą, organizuoti renginius, forumus ir pasitarimus, 4) tobulinti paslaugų teikimo smurtą patyrusiems asmenims ir jų šeimos nariams prieinamumą.

I. VISUOMENĖS ŠVIETIMAS IR INFORMAVIMAS

1.	Informacijos sklaida visuomenei per vietinę spaudą apie smurto artimoje aplinkoje apraiškas	2021–2023 m.	Kauno apygardos probacijos tarnybos Lazdijų r. skyrius
2.	Nemokama prieiga prie interneto ieškant išsamesnės informacijos aktualiais klausimais	2021–2023 m.	Lazdijų rajono savivaldybės viešoji biblioteka
3.	Paskaitų smurto prevencijos klausimais skaitymas mokiniams mokyklose, rajono gyventojams susitikimų seniūnijose metu	2021–2023 m.	Lazdijų rajono PK, Lazdijų rajono savivaldybės visuomenės sveikatos biuras
4.	Užimtumo priemonių taikymas asmenims, patyrusiems smurtą, bendradarbiaujant su Lazdijų rajono įstaigomis ir organizacijomis	2021–2023 m.	Lazdijų rajono savivaldybės administracijos Socialinės paramos ir sveikatos skyrius
5.	Tarptautinės kovos su smurtu prieš moteris dienos paminėjimas	2022 m.	Lazdijų rajono savivaldybės socialinės globos centras „Židinys“
6.	Pirmųjų požymių vaiko, patiriančio smurtą šeimoje, atpažinimas	2022 m.	Lazdijų rajono savivaldybės socialinės globos centras „Židinys“
7.	Prevencinis renginys dėl smurto artimoje aplinkoje – NE 2022 m.	2022 m.	Lazdijų rajono savivaldybės socialinės globos centras „Židinys“
8.	Kur kreiptis smurtą patyrusiam vaikui, informacijos pasitelkimas naudojantis internetine erdve	2023 m.	Lazdijų rajono savivaldybės socialinės globos centras „Židinys“
9.	Asmens, patyrusio psichologinį smurtą, informacijos pasidalinimas su visuomene	2023 m.	Lazdijų rajono savivaldybės socialinės globos centras „Židinys“

II. MOKYMAI IR KVALIFIKACIJOS KĖLIMAS

1.	Socialinių darbuotojų parengimas darbui: kvalifikacijos kėlimas, mokymai, profesinės kompetencijos smurto artimoje aplinkoje prevencijos klausimais ir pagalbos teikimo smurtą patyrusiems asmenims	2021–2023 m.	VšĮ Lazdijų socialinių paslaugų centras
2.	Smurto atpažinimas	2021 m.	Lazdijų rajono savivaldybės socialinės globos centras „Židinys“
3.	Konferencija „Smurto ir prekybos žmonėmis reiškinys visuomenėje: genezė ir geroji praktika“	2021 m.	Lazdijų rajono savivaldybės administracija Socialinės paramos ir sveikatos skyrius
4.	Emocinis smurtas ir jo pasekmės vaiko raidai. Kaip padėti vaikui pasitikėti savimi	2021–2022 m.	Kompleksinės paslaugos šeimai Lazdijų rajono savivaldybėje
5.	Fizinis smurtas ir jo pasekmės vaiko raidai. Kaip skatinti vaikus: priežasties ir pasekmės dėsnis	2021–2022 m.	Kompleksinės paslaugos šeimai Lazdijų rajono savivaldybėje
6.	Nukentėjusiojo saugumo užtikrinimas	2022 m.	Lazdijų rajono savivaldybės socialinės globos centras „Židinys“
7.	Kokias priemones naudoti pagalbai	2022 m.	Lazdijų rajono savivaldybės socialinės globos centras „Židinys“
8.	Vaiko gerovės srityje dirbančių specialistų veiksmai pagal kompetenciją reaguojant į smurto atvejus	2022 m.	Lazdijų rajono savivaldybės socialinės globos centras „Židinys“
9.	Smurto formos	2023 m.	Lazdijų rajono savivaldybės socialinės globos centras „Židinys“

III. RENGINIAI, FORUMAI, PASITARIMAI, PASKAITOS

1.	Pozityvios tėvystės kursų organizavimas	2021–2022 m.	Kompleksinės paslaugos šeimai Lazdijų rajono savivaldybėje
2.	Pokalbių ir konsultacijų organizavimas socialinę riziką patiriantiems asmenims, ankstyvoji intervencija	2021–2023 m.	Lazdijų rajono savivaldybės visuomenės sveikatos biuras
3.	Smurtas artimoje aplinkoje: kur kreiptis ir kaip atpažinti. Pagalbos galimybės Lazdijų rajono savivaldybėje	2021–2023 m.	VšĮ Lazdijų socialinių paslaugų centras
4.	Smurto artimoje aplinkoje netoleravimo skatinimo paskaitos –susitikimai bendruomenėje	2021 m.	Lazdijų rajono PK bendruomenės pareigūnas
5.	Psichologo paskaita apie patiriamą smurtą	2021 m.	Lazdijų rajono savivaldybės socialinės globos centras „Židinys“
6.	Saugi ir sveika vaikystė – laimingo gyvenimo pamatas	2022 m.	VšĮ Lazdijų socialinių paslaugų centras
7.	Ar tikrai reikia kentėti – smurtas artimoje aplinkoje. Pagalbos galimybės Lazdijų rajono savivaldybėje	2022 m.	VšĮ Lazdijų socialinių paslaugų centras
8.	Smurto prevencija artimoje aplinkoje	2022 m.	Lazdijų rajono savivaldybės socialinės globos centras „Židinys“
9.	Psichologo paskaita, rekomendacijos kaip valdyti psichologinį smurtą	2022 m.	Lazdijų rajono savivaldybės socialinės globos centras „Židinys“
10.	Šviesi ir saugi vaikystė	2023 m.	VšĮ Lazdijų socialinių paslaugų centras
11.	Pasitarimas „Pagalbos smurtą patyrusiam asmeniui teikimas“	2023 m.	Lazdijų rajono savivaldybės socialinės globos centras „Židinys”
12.	Diskusija „Kaip galima sumažinti patiriamas patyčias?“	2023 m.	Lazdijų rajono savivaldybės socialinės globos centras „Židinys”

IV. PAGALBOS TEIKIMO PRIEMONĖS

1.	Asmenų skundų nagrinėjimas, ikiteisminių tyrimų atlikimas nukentėjusiems nuo smurto artimoje aplinkoje	2021–2023 m.	Lazdijų rajono PK
2.	Nukentėjusių nuo smurto artimoje aplinkoje asmenų apgyvendinimas	2021–2023 m.	VšĮ Lazdijų socialinių paslaugų centras
3.	Mediacijos tarp nukentėjusiojo ir kaltininko organizavimas	2021-2023 m.	Kauno apygardos probacijos tarnybos Lazdijų r. skyrius Kompleksinės paslaugos šeimai Lazdijų rajono savivaldybėje
4.	Priklausomybių gydymo paslauga	2021–2023 m.	Lazdijų rajono savivaldybės administracija socialinės paramos ir sveikatos skyrius
5.	Priklausomybių konsultanto konsultacijos	2021–2023 m.	Lazdijų rajono savivaldybės visuomenės sveikatos biuras
6.	Asmenų, planuojančių mokytis ir įgyti profesiją pagal užimtumo skatinimo ir motyvavimo programas	2021–2023 m.	Užimtumo tarnyba Kauno KAD Lazdijų skyrius Lazdijų rajono savivaldybės administracija
7.	Užimtumo skatinimo ir motyvavimo paslaugos nedirbantiems ir socialinę paramą gaunantiems asmenims	2021 m.	Lazdijų rajono savivaldybės administracija socialinės paramos ir sveikatos skyrius
8.	Psichosocialinė pagalba	2021–2022 m.	Kompleksinės paslaugos šeimai Lazdijų rajono savivaldybėje
9.	Šeimos įgūdžių ugdymas ir sociokultūrinės paslaugos	2021–2022 m.	Kompleksinės paslaugos šeimai Lazdijų rajono savivaldybėje
10.	Pozityvios tėvystės mokymai	2021–2022 m.	Kompleksinės paslaugos šeimai Lazdijų rajono savivaldybėje
11.	Vaikų priežiūra	2021–2022 m.	Kompleksinės paslaugos šeimai Lazdijų rajono savivaldybėje
12.	Individualios / grupinės psichologo konsultacijos smurtą patyrusiems asmenims	2021–2022 m.	Lazdijų rajono savivaldybės visuomenės sveikatos biuras Lazdijų rajono savivaldybės administracijos socialinės paramos ir sveikatos skyrius

__________________________________